Departament d'Indústria i Energia
Intervenció d'empreses instal·ladores
Ampliació, modificació i trasllat d'instal·lacions
Procediment administratiu per a la posada en funcionament de les instal·lacions de gasos combustibles
Documentació que s'ha de presentar un cop es disposi de subministrament de gas combustible
Instal·lacions de gasos combustibles en establiments industrials
Registre d'empreses instal·ladores de gas
Condicions per a la inscripció en el Registre d'empreses instal·ladores de gas
Procediment per a la nova inscripció i renovació en el Registre d'empreses instal·ladores de gas
Obligacions i responsabilitat de les empreses instal·ladores
Funcions i obligacions de les EIC
Obligació de donar informació als titulars i a les empreses instal·ladores
Obligació de donar informació al Departament d'Indústria i Energia
Tarifes per les actuacions de les EIC
Tarifes per les noves instal·lacions de gasos combustibles i reformes importants
Tarifes per les inspeccions periòdiques de dipòsits fixos de GLP
Tarifes pel control d'empreses instal·ladores
Tarifes generals i complementàries
Documentació a presentar a l'empresa subministradora
Documentació a presentar a una EIC per a les instal·lacions de classe B
La normativa que regula les condicions tècniques de seguretat per a les instal·lacions de gasos combustibles, així com el procediment d'actuació dels diferents agents que hi intervenen, està continguda en diverses disposicions, com són el Reglament general del servei públic de gasos combustibles, aprovat pel Decret 2913/1973, de 26 d'octubre, el Reglament dels aparells que utilitzen gas com a combustible, aprovat pel Reial decret 494/1988, de 20 de maig, el Reglament d'instal·lacions de gas en locals destinats a usos domèstics, col·lectius o comercials, aprovat pel Reial decret 1853/1993, de 22 d'octubre, i una diversitat de disposicions de desenvolupament.
La Generalitat de Catalunya va fixar la seva política de seguretat de les instal·lacions industrials en la Llei 13/1987, de 9 de juliol, de seguretat de les instal·lacions industrials.
Aquesta política es fonamenta en una delimitació clara de les responsabilitats dels diferents agents que intervenen en el projecte, l'execució, la direcció d'obra, l'ús, el manteniment, la inspecció i el control, i permet que l'exercici de la inspecció i el control es pugui fer tant directament pel Departament d'Indústria i Energia com per mitjà d'entitats concessionàries.
A l'empara de l'article 12.1.2 de l'Estatut d'autonomia i del Decret 348/1985, de 13 de desembre, d'exercici de les tasques d'inspecció tècnica, control i assaig dins l'àmbit de la seguretat, qualitat i normativa industrial, i d'acord amb l'Ordre del Departament d'Indústria i Energia de 17 de març de 1986, per la qual es regula la concessió de les tasques d'inspecció i control reglamentàries en l'àmbit de la seguretat, qualitat i normativa industrial, el Departament d'Indústria i Energia ha anat aprovant diverses ordres que regulen els procediments aplicables a diferents camps reglamentaris de seguretat d'instal·lacions industrials, entre les quals es poden esmentar les corresponents a aparells elevadors, a instal·lacions elèctriques de baixa tensió o a aparells de pressió.
En totes aquestes ordres s'ha seguit el mateix esquema: regular els procediments d'actuació dels diferents agents que intervenen en les instal·lacions objecte de l'Ordre i traspassar a les entitats d'inspecció i control l'exercici de les tasques d'inspecció i control corresponents a aquestes instal·lacions.
És així com el Departament d'Indústria i Energia, a través de la Direcció General de Seguretat Industrial, ha adoptat cada cop més el paper de centre directiu per formular, dirigir i avaluar les polítiques públiques de seguretat industrial.
Amb aquesta Ordre es repeteix aquest esquema per a les instal·lacions de gas.
Cal destacar que no modifica les condicions tècniques que per raons de seguretat són exigibles en aquest tipus d'instal·lacions i que estan contingudes en les diverses disposicions esmentades, sinó que estableix, per al territori de Catalunya, els procediments d'actuació dels diferents agents que intervenen en aquestes instal·lacions, inspirant-se en principis de racionalització i simplificació administrativa.
En conseqüència, d'acord amb el que disposa l'article 12.1.2 de l'Estatut d'autonomia i en exercici de les atribucions que em confereix la Llei 13/1987, de seguretat de les instal·lacions industrials,
L'objecte d'aquesta Ordre és establir normes de procediment a les quals s'ha d'adaptar:
L'execució i la posada en funcionament de les instal·lacions de gasos combustibles.
L'actuació de les empreses que instal·len, mantenen i reparen les instal·lacions de gasos combustibles, i la del seu personal.
L'actuació de les entitats d'inspecció i control (EIC), concessionàries de la Generalitat, pel que fa a l'aplicació en el territori de Catalunya de les normes de seguretat aplicables a les instal·lacions de gasos combustibles.
Als efectes d'aquesta Ordre es defineixen els conceptes següents:
Empresa subministradora: empresa titular d'una concessió de servei públic de subministrament de gas que realitza el lliurament del fluid en les instal·lacions receptores dels usuaris, sigui des d'una xarxa de distribució, sigui en envasos o dipòsits mòbils de gas liquat del petroli (GLP), o bé als dipòsits fixos d'emmagatzematge que proveeixen aquelles instal·lacions receptores.
Instal·lacions de gasos combustibles: s'entén per instal·lacions de gasos combustibles tant les instal·lacions receptores de gas com les instal·lacions d'emmagatzematge de gasos liquats del petroli en dipòsits per al seu consum en instal·lacions receptores.
Titular de la instal·lació: aquella persona física o jurídica que és responsable del seu ús i manteniment per raó de qualsevol títol (propietat, arrendament, cessió, etc.)
3.1 Els preceptes d'aquesta Ordre s'apliquen a les instal·lacions de gasos combustibles, amb excepció de les instal·lacions de dipòsits de gas liquat del petroli amb capacitat superior a 10 m3 N i d'aquelles instal·lacions que, d'acord amb la legislació vigent, requereixen concessió administrativa de distribució de gas.
No obstant això, pel que fa a les empreses instal·ladores, els és d'aplicació l'Ordre sense tenir en compte els tipus d'instal·lació en què intervenen.
Així mateix queden excloses les instal·lacions corresponents a mitjans de transport aeris, marítims i terrestres.
3.2 En totes aquestes exclusions seran d'aplicació les disposicions específiques que regulen aquests casos.
4.1 L'execució de les noves instal·lacions objecte d'aquesta Ordre, de les seves ampliacions, modificacions i reparacions, així com la posada en funcionament, no requereix autorització administrativa prèvia.
4.2 Si la instal·lació es troba situada en un establiment industrial que, d'acord amb el que preveu la Llei 21/1992, d'indústria, requereix autorització administrativa prèvia per a la seva instal·lació, ampliació o trasllat es requerirà, amb caràcter previ, l'obtenció d'aquesta autorització.
Als efectes d'aquesta Ordre, les instal·lacions es classifiquen en els dos grups següents:
Instal·lacions senzilles, realitzades segons normes repetitives conegudes, que resten suficientment identificades pel certificat d'instal·lació emès per l'empresa instal·ladora, sense que requereixin la presentació d'un projecte i d'un certificat de direcció i acabament d'obra realitzats per un tècnic facultatiu competent.
Instal·lacions complexes, que necessiten la presentació d'un projecte i d'un certificat de direcció i acabament d'obra realitzats per un tècnic facultatiu competent.
A l'annex 1 d'aquesta Ordre s'estableixen els criteris de classificació de les instal·lacions de gasos combustibles en les classes A i B.
7.1 L'ampliació i modificació de les instal·lacions existents que alteri les seves característiques essencials es classificarà d'acord amb l'annex 1, seguint els criteris continguts als punts 2.2, 2.3 i 2.4 de l'annex A de l'Ordre del Ministeri d'Indústria i Energia de 17 de desembre de 1985 (BOE de 9.1.1986).
7.2 El trasllat d'una instal·lació es considera, als efectes de classificació, com una nova instal·lació.
7.3 El canvi de gas combustible té la consideració de modificació d'una característica essencial, i requereix la presentació de nova documentació.
9.1 Quan la instal·lació alimenti aparells de gas no fabricats en sèrie, anomenats de tipus únic, o es tracti d'un canvi de combustible, el titular de la instal·lació o la persona que el representi ha de presentar a l'oficina receptora, en un termini fins a 90 dies des de l'inici del subministrament, el certificat de proves de funcionament de l'aparell i dels dispositius de seguretat, establert en l'Ordre del Ministeri d'Indústria i Energia de 15 de desembre de 1988, per la qual s'aprova la instrucció tècnica complementària ITC-MIE-AG20 del Reglament d'aparells que utilitzen gas com a combustible.
Aquest certificat serà emès pel tècnic facultatiu competent que hagi dirigit la realització de les proves esmentades.
En casos degudament justificats, podrà sol·licitar-se l'ampliació del termini de 90 dies amb un altre període de la mateixa durada.
9.2 El mateix tractament s'aplicarà a les instal·lacions subjectes al Reglament d'instal·lacions de calefacció, climatització i aigua calenta sanitària que requereixin la realització de proves.
En aquest cas, la documentació preceptiva la constituirà el certificat establert en l'Ordre de Presidència de 16 de juliol de 1981, per la qual s'aproven les instruccions tècniques complementàries de l'esmentat Reglament i, en concret, la IT IC 21.
9.3 Un dels exemplars dels certificats esmentats en els punts 1 i 2 anteriors, degudament diligenciat per l'EIC receptora, serà tramès per aquesta entitat a l'empresa subministradora de gas.
12.1 Les categories de les empreses instal·ladores de gas, així com les condicions necessàries per a la inscripció en el Registre d'empreses instal·ladores, són les contingudes al capítol 2 de l'annex B de l'Ordre del Ministeri d'Indústria i Energia de 17 de desembre de 1985.
12.2 Les empreses instal·ladores que vulguin realitzar instal·lacions de classe B, d'acord amb la classificació de l'article 6, han de tenir contractat el control de la seva activitat almenys amb una EIC concessionària de la Generalitat.
El contracte haurà de definir específicament la seva durada.
En el cas de tenir contracte amb més d'una EIC, els esmentats contractes hauran de definir, a priori, la seva aplicació a cada instal·lació, mitjançant la classificació d'aquesta per emplaçament, per tipus o per qualsevol altre mitjà.
14.1 Les empreses instal·ladores de gas tenen la responsabilitat i les obligacions que estableix la legislació vigent i, en particular, el capítol 2 de l'annex B de l'Ordre del Ministeri d'Indústria i Energia de 17 de desembre de 1985.
14.2 Les empreses instal·ladores hauran d'informar, en el cas que ho sol·liciti l'EIC amb la qual tinguin establert el contracte de supervisió, de les actuacions que hagin de fer en un període determinat, de forma que l'EIC pugui realitzar els controls que s'estableixin en els protocols corresponents.
18.1 Les EIC emetran una acta o dictamen de cada una de les inspeccions i controls que realitzin, i trametran còpia al titular de la instal·lació, a l'empresa instal·ladora que hi hagi intervingut i a l'autor del projecte, si s'escau.
18.2 Si com a resultat de les inspeccions i controls detecten deficiències en el projecte o documentació presentada, o bé en la instal·lació, fixaran un termini per esmenar-les, excepte en els casos que considerin que hi ha un defecte crític, en els quals actuaran com s'indica en el punt 3 d'aquest article.
18.3 En aquells casos en què detectin un defecte crític, si aquest no es pot corregir a l'acte, tallaran el pas del gas i precintaran la part de la instal·lació corresponent, de tal manera que no es pugui utilitzar, i ho comunicaran al Departament d'Indústria i Energia i a l'empresa subministradora, informant de les causes que han determinat la decisió.
Per restablir el subministrament de gas es procedirà d'acord amb el que preveu l'article 5 del Decret 291/1991, d'11 de desembre, i l'article 7 del Decret 317/1993, de 9 de novembre.
19.1 Les EIC mantindran un Registre actualitzat de les instal·lacions de classe B realitzades per les empreses instal·ladores amb les quals tinguin signats contractes de supervisió i control.
19.2 La Direcció General de Seguretat Industrial establirà les dades que vol que contingui l'esmentat Registre, les quals s'emmagatzemaran en suport informàtic compatible amb el sistema informàtic de la Direcció General de Seguretat Industrial.
Com a mínim seran les següents:
Número d'expedient i registre de la instal·lació.
Característiques bàsiques de la instal·lació.
Accidents i causes de suspensió del servei.
Data i resultat de les inspeccions i data de la propera inspecció.
-1 Es faculta la Direcció General de Seguretat Industrial per dictar les instruccions necessàries per al desplegament i l'execució d'aquesta Ordre.
-2 Aquesta Ordre entrarà en vigor al cap de tres mesos de la seva publicació al Diari Oficial de la Generalitat de Catalunya.
Les instal·lacions receptores següents es consideren com a classe A sempre que la pressió de subministrament des de la xarxa sigui inferior a 4 bar:
a) Instal·lacions individuals receptores de gas per a qualsevol ús, amb una potència nominal d'utilització simultània que no superi les 60,2 Te/h (70kW).
b) Instal·lacions comunes, amb una potència nominal d'utilització simultània que no superi les 60,2 Te/h (700 kW).
c) Instal·lacions receptores de gas, alimentades per dipòsits mòbils de gas liquat del petroli, de forma que la capacitat d'aquestes, inclosos els de reserva, no superi els 350 kg si es tracta de botelles de més de 15 kg, o els 200 kg de gas liquat de petroli si es tracta de botelles de menys de 15 kg, sempre que la potència nominal d'utilització simultània no superi els valors indicats en els punts a) o b).
d) Instal·lacions alimentades des d'un centre productor de gas combustible, subproducte d'un procés industrial produït en la mateixa planta, quan no se superin les potències nominals d'utilització simultània dels punts anteriors a) o b) i no es disposi d'emmagatzematge superior a 1 m3 N.
e) Ampliacions de les instal·lacions de gas descrites abans, sempre que no se superin els valors abans esmentats, inclosa l'ampliació.
f) Ampliacions de les instal·lacions que superin els valors abans esmentats, quan la instal·lació resultant no ultrapassi la potència o el cabal de la primitiva en més del 30%.
Aquest grup, el constitueixen aquelles instal·lacions objecte d'aquesta Ordre que no es troben incloses en la classe anterior.
En conseqüència, s'hi troben les instal·lacions que superen els valors de potència nominal d'utilització simultània o de capacitat d'emmagatzematge en dipòsits esmentats al primer punt, així com les instal·lacions alimentades des de dipòsits o des d'una xarxa a una pressió superior a 4 bar.
També s'inclouen en aquesta classe les instal·lacions amb dipòsits fixos de gasos liquats de petroli fins a 10 m3 N de capacitat total, així com la xarxa de distribució fins a les claus de connexió de servei o d'edifici, si aquella no existeix.
S'exclouen d'aquesta classe, perquè no els és d'aplicació l'Ordre, les instal·lacions corresponents a dipòsits fixos amb capacitat total superior a 10 m3 N i les que requereixen concessió administrativa.
a) Certificat o certificats d'instal·lació receptora individual d'habitatge (model GC-8) o de local industrial (model GC-9).
b) Quan existeixi a l'edifici més d'una instal·lació individual, i únicament en la primera contractació, es presentarà el certificat d'instal·lació comuna del conjunt de l'edifici i de l'entroncament interior, si n'hi ha, segons el model GC-7, emès per l'empresa instal·ladora corresponent.
Si es tracta de botelles de gas liquat del petroli s'adjuntarà, a més, l'acta de recepció provisional de dipòsits mòbils.
c) En cas d'existir entroncament interior soterrat, es presentarà un croquis de la seva situació en planta i alçat i un document de la propietat que reconegui a l'empresa subministradora el dret de servitud de pas permanent per al seu manteniment preventiu, o bé un document oficial que autoritzi l'usuari a fer-lo pel seu compte o per l'empresa autoritzada.
d) Per a les instal·lacions de classe B, l'exemplar diligenciat de l'imprès model GC-2 que acredita que s'ha presentat davant l'oficina receptora tota la documentació preceptiva.
Una vegada realitzades les proves reglamentàries, amb resultat favorable, l'interessat presentarà a l'oficina receptora el projecte i el certificat de direcció i d'acabament d'obra, ambdós subscrits per tècnic o tècnics facultatius competents i visats pel col·legi oficial corresponent; del certificat, se n'haurà de presentar l'original i tres còpies (models GC-1, GC-2, GC-3 i GC-4), i s'hi adjuntarà la documentació indicada als punts 1 a 4, si escau.
Quan la instal·lació es connecti o disposi d'aparells subjectes a altres reglaments de seguretat, caldrà aportar, juntament amb el certificat de direcció i d'acabament d'obra, la documentació que, per a cada cas, s'indica a continuació:
a) Certificat del constructor i acta de prova hidràulica del dipòsit (model AP-1) i dels altres elements de pressió (vaporitzadors, compressors, etc.), en la qual constaran les dades d'homologació dels aparells o marca de conformitat a normes, segons estableixi la legislació vigent.
b) Acta de la inspecció periòdica del dipòsit i dels altres elements de pressió (vaporitzadors, compressors, etc.), quan hagin transcorregut els terminis previstos des de la darrera, o bé si procedeixen d'un trasllat o d'un canvi d'emplaçament.
c) Última acta d'inspecció periòdica de la instal·lació de gas liquat de petroli, si es tracta de reforma o d'ampliació.
d) Estat de la protecció activa i passiva i presa de terra dels dipòsits i de les canonades de la nova instal·lació.
e) Acta dels resultats dels assaigs i de les verificacions fetes en la instal·lació, signada per l'empresa subministradora, l'instal·lador, l'usuari i el director d'obra.
f) Fotocòpia del contracte de manteniment de la instal·lació.
Si no es disposa del corresponent contracte, s'aportaran els documents que justifiquin que l'usuari disposa dels mitjans materials i personals (tècnic d'instal·lació titulat) per responsabilitzar-se del manteniment de la instal·lació.
Fotocòpia de la primera plana del llibre de manteniment diligenciada pel director d'obra.
A l'expedient, hi constaran les característiques dels dipòsits, tal com s'indica al dors dels impresos GC-5 i GC-6
-2 Dipòsits mòbils de gas liquat de petroli (més de 350 kg de gas liquat de petroli en botelles de més de 15 kg c/u o més de 200 kg de gas liquat de petroli en botelles de menys de 15 kg).
Acta dels resultats dels assaigs i de les verificacions fets en la instal·lació, signada per l'empresa subministradora, l'instal·lador, l'usuari i el director d'obra.
-3 Estació de regulació i mesura de gas natural d'alta pressió:
a) Actes de proves de resistència de filtres, reguladors i preescalfadors de gas, si n'hi ha.
b) Certificats d'origen dels equips de mesura.
c) Certificats de verificació per radiografia al 100% de les soldadures d'entroncament interior i de cambra de regulació.
-4 Aparells de gas fabricats en sèrie.
Si la instal·lació receptora alimenta aparells de gas fabricats en sèrie, en el projecte ha de figurar una relació amb les contrasenyes d'homologació, aprovacions de tipus o conformitat a norma que la legislació vigent requereixi.
-5 Quan es tracti del canvi de combustible d'aparells en ús que tinguin una potència calorífica nominal superior a 60,2 Te/h (70 kW) i s'utilitzin per a la transformació cremadors ja homologats com a elements de sèrie, serà suficient que el tècnic titulat competent justifiqui en el projecte de la instal·lació receptora que en aquests aparells es compleixen les condicions següents:
a) Que el canvi de combustible no representa l'increment de la seva potència calorífica.
b) Que l'única modificació que cal fer per adaptar l'aparell al nou combustible consisteix en la substitució del cremador, sense necessitat d'alterar cap altra de les seves característiques.
c) Que les característiques del nou cremador són adequades a l'aparell al qual s'acobla.
d) Que els cremadors disposen de l'homologació de conformitat a la norma com a elements de sèrie (aquesta s'hi farà constar).